**Likumprojekta “Vakcinācijas loterijas likums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Vakcinācijas loterijas likums” (turpmāk – likumprojekts) izstrādāts, lai vakcinācijas kampaņas ietvaros ieviestu īstermiņa vakcinācijas loteriju personām, kurām Latvijas Republikā uz loterijas laimestu izlozes brīdi ir veikta vakcinācija pret Covid-19 infekciju vismaz ar vienu poti, lai Latvijā veicinātu vakcināciju pret Covid-19 infekciju sabiedrības vispārējās aizsardzības pret šo infekciju palielināšanai, būtiski palielinātu Latvijā vakcinēto personu skaitu, kas nepieciešams sabiedrisko un ekonomisko procesu nodrošināšanai. Likumprojekts nosaka vakcinācijas loterijas norises kārtību,  Likumprojekts stāsies spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz Vakcinācijas aptveres palielināšanas plānā pret Covid-19 infekciju, kas apstiprināts ar Ministru kabineta 2021. gada 7. jūlija rīkojumu Nr.491 “Par vakcinācijas aptveres palielināšanas plānu pret Covid-19 infekciju”, Veselības ministrijai doto uzdevumu – Covid-19 vakcinācijas loterijas organizēšana sadarbībā ar sabiedriskajiem medijiem un publicitātes kampaņu.  Likumprojekts paredz vakcinācijas loterijas organizēšanu personām, kurām uz loterijas laimesta izlozes brīdi Latvijas Republikā ir veikta vakcinācija pret Covid-19 infekciju vismaz ar vienu poti, izmantojot loterijas organizēšanai un administrēšanai Nacionālā veselības dienesta rīcībā esošo Vakcinācijas informācijas sistēmu Vienotais vakcinācijas tīkls ViVaT, kas ietver datus parLatvijas Republikā vakcinētajām pret Covid-19 infekciju personām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts izstrādāts, lai vakcinācijas pret Covid-19 infekciju kampaņas ietvaros ieviestu īstermiņa vakcinācijas loteriju personām, kurām Latvijas Republikā uz loterijas laimestu izlozes brīdi ir veikta vakcinācija pret Covid-19 infekciju vismaz ar vienu poti, lai Latvijā veicinātu vakcināciju pret Covid-19 infekciju, būtiski palielinātu vakcinēto personu skaitu, jo tas ir nepieciešams sabiedrības vispārējās aizsardzības pret Covid-19 infekciju palielināšanai sabiedrisko un ekonomisko procesu nodrošināšanai. Latvijas valdības noteiktie drošības pasākumi un ierobežojumi, kas ieviešami epidemioloģiskās situācijas pasliktināšanās gadījumā Covid-19 izplatības ierobežošanai kopumā, var radīt negatīvas sekas Latvijas tautsaimniecības attīstībai.  Vakcinācija būtībā ir vienīgais veids, kā cīnīties ar Covid-19 infekciju un atgriezties normālā dzīvē.  Iedzīvotāju vakcinācijas pret Covid-19 infekciju valstī aptvere nav pietiekama, jo iedzīvotāji nepietiekami aktīvi piesakās vakcinācijai pret infekciju. Ir svarīgi veicināt vakcināciju visās iedzīvotāju grupās, īpaši riska grupās personām (tajā skaitā gados vecākas personas, personas ar hroniskām slimībām u.c.), kurām Covid-19 infekcija var radīt palielinātus riskus veselībai.  Kopš 2021.gada jūnija otrās nedēļas vakcinācijas iespēju piedāvājums pārsniedz pieprasījumu, līdz ar to ikvienam, kurš to vēlas, ir brīva iespēja iegūt vakcīnu ne ilgāk kā vienas nedēļas laikā.  Lai iegūtu sabiedrības imunitāti, nepieciešamo aizsardzības līmeni ir iespējams panākt, ja ir vakcinēti vismaz 85% iedzīvotāju. Covid-19 infekcijas jauno paveidu strauja izplatība rada papildu riskus šīs infekcijas straujai izplatībai. Īpaši svarīgi tas ir sakarā ar vīrusa Delta varianta strauju izplatīšanos straujas Covid-19 izplatības dēļ visā pasaulē. Kā liecina Eiropas Slimību profilakses un kontroles centra (turpmāk – ECDC) veiktais Covid-19 jauno celmu izplatības riska novērtējums, kas publicēts šā gada 23. jūnijā[[1]](#footnote-1), Eiropas valstīs izplatās SARS-CoV-2 Delta (B.1.617.2) celms, kas ir par 40-60 % infekciozāks nekā iepriekš izplatītais Alfa (B.1.1.7.) vīrusa celms (līdz tam Latvijā visizplatītākais vīrusa paveids).  Balstoties uz Delta vīrusa paveida izplatības īpatnībām un izmantojot modelēšanas prognozes, Eiropas slimību profilakses un kontroles centra (turpmāk – ECDC) prognozes liecina, ka augusta sākumā šis variants ES un EEZ valstīs būs 70 % saslimšanas gadījumos un gada beigās – 90 % gadījumos. Balstoties uz Slimību profilakses un kontroles centra apkopotajiem datiem, šā gada 28.nedēļā SARS-CoV-2 Delta paveida izplatība Latvijā jau ir sasniegusi 79% no visiem izmeklētajiem gadījumiem, kas liecina par ļoti strauju šā jaunā vīrusa celma izplatību, šis vīrusa paveids dominē[[2]](#footnote-2) Latvijā.  Likumprojekta mērķis ir vakcinācijas kampaņas pret Covid-19 infekciju laikā ieviest vakcinācijas loteriju, lai veicinātu iedzīvotāju vakcināciju pret Covid-19 infekciju sabiedrības vispārējās aizsardzības pret Covid-19 infekciju palielināšanai, un noteikt vakcinācijas loterijas norises kārtību.  Vakcinācijas loterijas uzdevums ir ar laimestu uzrunāt nevakcinētās personas, kuras līdz šim šaubījušās par vakcinācijas veikšanu vai atlikušas to uz vēlāku laiku, pēc iespējas ātrāk izdarītu savu izvēli par labu vakcinācijai, veicināt uzticību vakcinācijas procesa drošumam, veidojot un plaši popularizējot pozitīvo iedzīvotāju pieredzi un vakcinācijas nepieciešamību.  Vakcinācijas loterija uzskatāma par īpaši efektīvu informatīvu kampaņu, ņemot vērā, ka tās norise sistemātiski (katru nedēļu) tiks atspoguļota televīzijas programmā, kā arī informācija par to būs plaši pieejama sabiedriskajos medijos. Vakcināciju veicinošas loterijas ar dažādiem laimestiem tiek organizētas arī **citās Eiropas Savienības dalībvalstīs (piemēram Polijā,** u.c.), kā arī ASV un citur. Vispārpieejama informācija liecina, ka šādi veicinoši pasākumi ir iedarbīgi. Ir pamats secināt, ka vakcinācijas loterija Latvijā būs iedarbīgs vakcināciju veicinošs pasākums.  Likumprojekts paredz, ka vakcinācijas **loterijas dalībniek**s ir ikviena fiziska persona, kura Latvijas Republikā ir vakcinēta pret Covid-19 infekciju vismaz **ar vienu** **poti** un par vakcinācijas faktu dati ir iekļauti Vakcinācijas informācijas sistēmā Vienotais vakcinācijas tīkls (ViVaT) vismaz 48 stundas pirms izlozes.  Nosakot vakcinācijas loterijas dalībnieku loku, tika ņemts vērā, ka daļa vakcīnu sagatavo organismu aizsardzībai pret Covid-19 ar vienu poti(*COVID-19 Vaccine Janssen*). Saņemot “Vaxzevria” vakcīnu, persona tiek uzskatīta par vakcinētu pret Covid-19, sākot ar 22. dienu līdz 90. dienai pēc pirmās devas saņemšanas. **No 2021. gada 21. jūlija par** pabeigtu vakcinācijas kursu uzskata arī gadījumu, ja **Covid-19 pārslimojušie iedzīvotāji saņem jebkura ražotāja Covid-19 vakcīnas vienu poti– ja vakcinācija veikta 180 dienu laikā pēc laboratoriski apstiprināta pozitīva Covid-19 testa un, ja no vakcinācijas veikšanas ir pagājušas 14 dienas, neskaitot vakcinācijas dienu**  Pārējām personām, kuras saņēmušas vienu poti, lai iegūtu sadarbspējīgu vakcinācijas sertifikātu, kas ir priekšnoteikums profesionālās darbības veikšanai un pakalpojumu saņemšanai, ir nepieciešams pabeigt vakcināciju. Līdz ar to personas ir ieinteresētas arī otrās potes saņemšanai.  Vakcinācijas loteriju organizē un administrē Nacionālais veselības dienests vakcinācijas kampaņas ietvaros, ņemot vērā, ka Ministru kabineta 2011.gada 11.novembra noteikumi Nr.850 ”Nacionālā veselības dienesta nolikums” 3.4.apakšpunkts, kas nosaka uzdevumu – informēt sabiedrību par tai pieejamajiem veselības aprūpes pakalpojumiem un to saņemšanas kārtību, kā arī konsultēt iedzīvotājus par viņu tiesībām, saņemot veselības aprūpes pakalpojumus.  Lai pēc iespējas plašāk informētu sabiedrību par vakcināciju, vakcinācijas izlozes norises atspoguļojumu paredzēts nodrošināt sadarbībā ar sabiedriskajiem medijiem, nodrošinot sabiedriskās televīzijas programmā raidījumu/šovu tiešraidi, radio ēteru un atspoguļojumu interneta platformā, nodrošinot plašu informācijas izplatīšanu par vakcināciju un loteriju. Vakcinācijas loterijas atspoguļošana Latvijas televīzijas programmā ir īpaši svarīga, jo televīzija ir plašsaziņas līdzeklis ko ļoti plaši lieto visas personu grupas, īpaši seniori un citas prioritāri vakcinējamo personu grupas.  Likumprojekts paredz, ka Nacionālais veselības dienests slēdz trīspusēju līgumu ar VSIA "Latvijas Televīzija" un VSIA “Latvijas Televīzija” valsts kapitāla daļu turētāju atbilstoši Sabiedrisko elektronisko plašsaziņas līdzekļu un to pārvaldības likuma pārejas noteikumu 1.punktam par vakcinācijas loterijas izlozes un tās rezultātu atspoguļošanu rezultātu publiskotāja VSIA "Latvijas Televīzija" programmā Ja līgums tiek noslēgts ar Nacionālo elektronisko plašsaziņas līdzekļu padomi, pēc Sabiedrisko elektronisko plašsaziņas līdzekļu padomes pilnīgas izveidošanas līgumsaistības pārņem Sabiedrisko elektronisko plašsaziņas līdzekļu padome.  Šo līgumu noslēgšanā tiks nodrošināta nosacījumu attiecībā uz Eiropas Savienības tiesību komercdarbības atbalsta kontroles jomā ievērošana, vai nu piemērojot Sabiedrisko elektronisko plašsaziņas līdzekļu un to pārvaldības likuma 10. panta pirmās daļas 5. punkta (kas nosaka, ka Sabiedriskā pasūtījuma izstrādi vada Sabiedrisko elektronisko plašsaziņas līdzekļu padome, kas 5) noslēdz pilnvarojuma līgumus par vidējā termiņa darbības stratēģijas un sabiedriskā pasūtījuma gada plāna īstenošanu, ievērojot Eiropas Savienības tiesības komercdarbības atbalsta kontroles jomā un šā likuma [9. panta](https://likumi.lv/ta/id/319096#p9) noteikumus) vai Elektronisko plašsaziņas līdzekļu likumu 13. panta septītās daļas noteikumus. (kas nosaka, ka 7)Nacionālā elektronisko plašsaziņas līdzekļu padome, slēdzot līgumu ar valsts akciju sabiedrību "Latvijas Valsts radio un televīzijas centrs", nodrošina maksājumus no valsts budžetā paredzētajiem līdzekļiem par galalietotājiem bez maksas izplatāmo programmu sarakstā iekļauto televīzijas programmu izplatīšanu ar zemes raidītājiem, ievērojot komercdarbības atbalsta kontroles normas. Maksājumus aprēķina atbilstoši tarifu aprēķināšanas metodikai, kuru nosaka Ministru kabinets)*.*  **Vakcinācijas loteriju organizē** nedēļas izložu un noslēguma izlozes veidā un ir paredzēti vairāku veidu laimesti.  Nedēļas izlozē katru nedēļu tiek izlozēti pieci dalībnieki  (pa vienam no katra reģiona, atbilstoši dalībnieka deklarētajai dzīvesvietai), kuru starpā pēc nejaušības principa tiek izlozēti pieci naudas laimesti- 2500 *euro*, 2500 *euro*, 5000 *euro*, 5000 *euro* un 10 000*euro* vērtībā. Izloze notiek televīzijas programmā, kurā laimētājam ir jāpiedalās.  Papildus katru nedēļu tiek izlozētas 150 naudas balvas, katra 100 *euro* vērtībā.  Papildus katru nedēļu tiek izlozēti pieci dalībnieki, kuri līdz vakcinācijas brīdim ir sasnieguši pilnus 60 gadus (seniori) (pa vienam no katra reģiona atbilstoši dalībnieka deklarētajai dzīvesvietai), kuri katrs saņem naudas laimestu 1000 *euro* vērtībā. Personas, kuras ir sasniegušas 60 gadus, ir atsevišķa papildus grupa ar tiesībām uz atsevišķu papildus laimestu, ņemot vērā, ka šo vecumu sasniegušām personām jau ir vairākas hroniskas slimības, kas saslimšanas ar Covid-19 infekciju gadījumā, rada smagās komplikācijas, ārstēšana norit ļoti smagi, tādēļ veselības aprūpes sistēmai rada būtisku slogu, Covid-19 infekcijas gadījumā šajā grupā ir augsta pacientu mirstība. Šī grupa ir arī viena no grupām, kas vakcinējama prioritāri.  Loterijas noslēgumā notiek lielā laimesta izloze, kurā tiek izlozēti pieci dalībnieki (pa vienam no katra reģiona, atbilstoši dalībnieka deklarētajai dzīvesvietai), kuru starpā tiek izlozēti pieci naudas laimesti– 15 000 *euro*, 15 000 *euro*, 25 000 *euo* , 25 000 *euro* un 100 000 *euro* vērtībā. Šī izloze notiek televīzijas programmā, kurā laimētājam ir jāpiedalās.  Reģioni (Kurzemes, Zemgales, Rīgas, Vidzemes un Latgales administratīvie reģioni) ir administratīvi teritoriālo vienību kopums, ko nosaka saskaņā ar Administratīvo teritoriju un apdzīvoto vietu likumu, Reģionālās attīstības likumu un uz Reģionālās attīstības likuma pamata izdotajiem Ministru kabineta 2021.gada 22.jūnija noteikumiem Nr.418 “Noteikumi par plānošanas reģionu teritorijām”.  **Nacionālais veselības dienests ir vakcinācijas loterijas nodrošināšanai nepieciešamo datu pārzinis.** Personas dati, tai skaitā veselības dati, tiks apstrādāti, pamatojoties uz Vispārīgās datu aizsardzības regulas (turpmāk-Datu regula) 6.panta pirmā punkta c) un e)apakšpunktu un 9.panta otrā punkta g) un i)apakšpunktiem. **Šis datu** **apstrādes mērķis ir** vakcinācijas loterijas organizēšana sabiedrības interešu sabiedrības veselības jomā nodrošināšanai, lai sabiedrībā veicinātu vakcināciju pret Covid-19 infekciju, motivētu personas vakcinēties. Datu apstrāde ir nepieciešama uzdevuma izpildei sabiedrības interesēs, īstenojot pārzinim likumīgi piešķirtās oficiālās pilnvaras, kā arī izpildot ar likumprojektu uz pārzini attiecināmu juridisku pienākumu.  Nacionālais veselības dienests vakcinācijas loterijas organizēšanai, pamatojoties ar Datu regulas 6.panta pirmā punkta c) un e)apakšpunktiem un 9.panta otrā punkta g) un i)apakšpunktiem apstrādās šādus personas datus: personas vārds, uzvārds, vecums (dzimšanas datums), personas kods, deklarētā dzīvesvieta, vakcinācijas pret Covid-19 infekciju fakts, norādītie tālruņu numuri, norādītā elektroniskā pasta adrese.  Vakcinācijas loterijas organizēšanai no īpašo kategoriju personas datiem (veselības datiem) tiks apstrādāts tikai vakcinācijas pret Covid-19 infekciju fakts, netiks apstrādāti nekādi citi veselības dati, piemēram - vakcīna, vakcinācijas pošu skaits, ārstniecības iestāde, ārsts, ārsts nosūtītājs, atbilstība prioritāri vakcinējamai iedzīvotāju grupai, u.c..  Vakcinācijas pret Covid-19 infekciju fakta apstrāde ir būtiska, lai vispār būtu iespējams organizēt vakcinācijas loteriju un identificētu loterijas dalībniekus, jo vakcinācijas loterijas dalībnieks ir ikviena fiziska persona, kura ir vakcinēta pret Covid-19 infekciju vismaz ar vienu poti Latvijas Republikā un par kura vakcinācijas faktu dati ir iekļauti Vakcinācijas informācijas sistēmā Vienotais vakcinācijas tīkls (ViVaT) vismaz 48 stundas pirms izlozes. Līdz ar to ir uzskatāms, ka tiek ievērots viens no datu apstrādes principiem – dati ir adekvāti, atbilstīgi un ietver tikai to, kas nepieciešams to apstrādes nolūkam.  Vakcinācijas loterijas norisei veselības datu apstrāde ir pamatota ar likumprojektu, vajadzīga būtisku sabiedrības interešu dēļ sabiedrības veselības jomā, apstrāde ir samērīga izvirzītajam mērķim, ievēro tiesību uz datu aizsardzību būtību un paredz piemērotus un konkrētus pasākumus datu subjekta pamattiesību un interešu aizsardzībai, ievērojot Datu regulas noteikumus – tiek ievērotas tiesību uz datu aizsardzību būtība un paredz piemērotus un konkrētus pasākumus datu subjekta pamattiesību un interešu aizsardzībai.  Likumprojekts nosaka, ka personai ir tiesības informēt Nacionālo veselības dienestu par savu atteikšanos no personas datu apstrādes vakcinācijas loterijai, iesniedzot iesniegumu šā likuma 8.panta trešajā daļā noteiktā kārtībā. Tā rezultātā personas dati vakcinācijas loterijā netiks apstrādāti. Tāpat personas dati netiek glabāti ilgāk, ka tas nepieciešams Vakcinācijas loterijas nodrošināšanai.  Likumprojekts paredz tiesības Nacionālajam veselības dienestam vakcinācijas loterijas nodrošināšanai veikt dalībnieku datu atlasi un apstrādi Vakcinācijas informācijas sistēmā Vienotais vakcinācijas tīkls (ViVaT) un Vienotajā veselības nozares elektroniskā informācijas sistēmā saskaņā ar šo likumu un citiem normatīvajiem aktiem par personas datu apstrādi. Nacionālais veselības dienests apstrādā šādus personas datus: personas vārds, uzvārds, vecums (dzimšanas datums), personas kods, deklarētā dzīvesvieta, vakcinācijas pret Covid-19 infekcijufakts, norādītie tālruņu numuri, norādītā elektroniskā pasta adrese, laimētāja konta numurs, likumiskā pārstāvja vai pilnvarotās personas vārds, uzvārds, personas kods, tālruņa numuru, likumiskā pārstāvja pārstāvības vai pilnvarojuma pamats.  **Likumprojekts nosaka datu glabāšanas termiņus:** dalībnieku, dalībnieku, kam ir tiesības pieteikties uz laimestu, viņa likumiskā pārstāvja vai pilnvarotas personas dati tiek glabāti līdz loterijas noslēgumam, bet ne ilgāk, kā vienu mēnesi pēc loterijas noslēguma; laimētāju, laimētāja likumiskā pārstāvja vai pilnvarotas personas dati tiek glabāti vienu mēnesi pēc visu laimestu izmaksas; (minētais termiņš noteikts, ņemot vērā, ka personai ir tiesības vērsties Nacionālajā veselības dienestā ar sūdzību par vakcinācijas loterijas norisi vai rezultātu. Datu glabāšanas termiņam ir jābūt pietiekamam, lai nodrošinātu iespēju izskatīt sūdzības par vakcinācijas loterijas norisi vai rezultātu. Tādēļ datu glabāšanas termiņš nevar būt īsāks par vienu mēnesi.  Laimētāju dati (vārds, uzvārds, personas kods, konta numurs, izmaksātais laimests) tiek glabāti atbilstoši normatīvajiem aktiem par grāmatvedību un uzskaiti.  Likumprojekts paredz, ka informācijas par laimētāju atspoguļošanai televīzijas programmā, kurā pārraida izlozi, un citos plašsaziņas informācijas līdzekļos, tiks apstrādāti šādi laimētāja personas dati: vārds, dzīves vietas reģions, personas dalība televīzijas programmā tiešraidē (attēls un balss), informācija par laimestu, informācija par personas motivāciju vakcinācijai. Ja nedēļas laimestu ar dalību televīzijas programmā, kurā pārraida izlozi, vai noslēguma laimestu, ar dalību televīzijas programmā, kurā pārraida izlozi, piedalās laimētāja likumiskais pārstāvis vai pilnvarotā persona papildus minētajiem laimētāja personas datiem tiks apstrādāti likumiskā pārstāvja vai pilnvarotās personas dati: vārds, personas dalība televīzijas programmā tiešraidē (attēls un balss)  Nacionālā veselības dienesta dalībnieki, sazinoties ar dalībnieku, kuram ir tiesības pieteikties uz laimestu- uz iknedēļas laimesta izlozi televīzijas pārraidē vai noslēguma pārraidē lielā laimesta saņemšanai, telefoniski sarunā sniegs informāciju par nepieciešamo dalību televīzijas programmā un informāciju, kas televīzijas pārraidē par sevi dalībniekam būs jāatklāj, un par tiesībām nepieteikties uz laimestu.  Par iknedēļas laimestu (100 *euro*) un seniora laimestu laimētājiem plašsaziņas līdzekļos tiks atspoguļota šāda informācija: laimētāja vārds, dzīves vietas reģions, laimests.  Likumdevējs izvēlējis šādu datu apstrādes modeli vakcinācijas loterijas norisei, lai sasniegtu likuma mērķi. Līdz ar likumā ietverto regulējumu par datu apstrādi, datu subjektiem ir zināmas un paredzamas sekas gadījumā, ja persona vēlas saņemt laimestu. Datu subjekts tiek informēts par tiesībām nepieteikties uz laimestu. Datu subjekts pēc informācijas saņemšanas no Nacionālā veselības dienesta par tiesībām pieteikties uz laimestu, tiek papildus informēts, ka tam jāpiedalās televīzijas programmā, kurā pārraida izlozi un tas ir obligāts noteikums laimesta saņemšanai.  Likumprojekts nosaka, ka Nacionālais veselības dienests: organizē un administrē vakcinācijas loteriju un rīkojas atbilstoši šā likuma un citu normatīvo aktu prasībām.  Nacionālais veselības dienests dalībniekus, kam ir tiesības pieteikties uz laimestu, nosaka, izmantojot gadījuma **skaitļu ģeneratoru** – programmatūru, kura ģenerē skaitļus un to secību pēc nejaušības principa. Nacionālais veselības dienests datus par dalībniekiem, kam ir tiesības pieteikties uz laimestu, gadījuma skaitļu izlozes dienā līdz plkst. 16.00 publicē Nacionālā veselības dienesta mājas lapā (https://www.vmnvd.gov.lv), norādot vārda un uzvārda pirmos divus burtus, tālruņa numura pēdējos četrus ciparus un laimesta veidu.  Papildus tam Nacionālais veselības dienests, zvanot **pa tālruni, kā arī izmantojot norādīto elektroniskā pasta adresi**, ja tāds ir pieejams, informē dalībnieku, kam ir tiesības pieteikties uz laimestu, par iespēju pieteikties dalībai konkrētajā nedēļas izlozē vai noslēguma izlozē televīzijas programmā vai iknedēļas papildus laimesta saņemšanai.  Likumprojekts nosaka dalībnieku, kam ir tiesības pieteikties uz laimestu, **pieteikšanās uz laimestu kārtību un termiņu**. Dalībnieks, kam ir tiesības pieteikties uz laimestu-nedēļas laimestam ar dalību televīzijas programmā vai noslēguma izlozei ar dalību televīzijas programmā, kurā pārraida izlozi, piesakās trīs darba dienu laikā no skaitļu izlozes rezultātu publicēšanas Nacionālā veselības dienesta mājaslapā (https://www.vmnvd.gov.lv/lv) (līdz attiecīgās nedēļas piektdienas plkst.16.00), iesniedzot Nacionālajām veselības dienestam likumprojekta 8.panta trešajā daļā minēto iesniegumu. Iesniegums, kas parakstīts ar drošu elektronisko parakstu, Nacionālajam veselības dienestam elektroniski iesniedzams, izmantojot elektroniskā pasta adresi: vakcinācijasloterija@vmnvd.gov.lv vai nvd@vmnvd.gov.lv. Iesniegumu arī var iesniegt, ja personas identitāte tiek pārbaudīta, izmantojot tiešsaistes formas, kuras pieejamas Vienotajā valsts un pašvaldību pakalpojumu portālā (www.latvija.lv). Pašrocīgi parakstītu iesniegumu var iesniegt Nacionālajam veselības dienestam vai Nacionālā veselības dienesta teritoriālajā nodaļā, atstājot tam speciāli norādītā pastkastē. Ja personai ir **sadarbspējīgs vakcinācijas** vai pārslimošanas sertifikāts, tad iesniegumu Nacionālā veselības dienesta teritoriālajā nodaļā var iesniegt arī klātienē.  Lai nodrošinātu savlaicīgu pieteikšanos uz laimestu, ir ņemts vērā, ka katru nedēļu tiek izlozēti tikai pieci dalībnieki, kuriem ir tiesības pieteikties uz laimestu ar dalību televīzijas programmā. Bez tam piecas personas ir arī noslēguma laimesta izlozē. Nacionālais veselības dienests pēc gadījuma skaitļu izlozes (kas notiek otrdienā), nekavējoties telefoniski sazināsies ar visiem izlozētajiem dalībniekiem, un sniegs informāciju par laimestu, pieteikšanās kārtību, un dalību televīzijās programmā, kā arī tiesībām nepieteikties uz laimestu, u.c. informāciju par laimesta iegūšanas noteikumiem. Līdz ar to Nacionālajam veselības dienestam nav nekādu šķēršļu, lai veiktu nepieciešamās darbības šo personu dalības attiecīgajā televīzijas programmā nodrošināšanai nākošās nedēļas pirmdienā.  Dalībnieks, kam ir tiesības pieteikties uz laimestu- nedēļas izlozē, kurā katru nedēļu tiek izlozētas naudas balvas, katra 100 *euro* vērtībā un uz laimestu senioram, piesakās 10 darba dienu laikā no skaitļu izlozes rezultātu publicēšanas Nacionālā veselības dienesta mājas lapā, iesniedzot Nacionālajām veselības dienestam atbilstošu iesniegumu vai to iesniedz Nacionālā veselības dienesta teritoriālajā nodaļā. Iesniegumu iesniedz likumprojekta 8.panta trešajā daļā noteiktajā kārtībā.  Likumprojekts nosaka, ka, dalībnieks, kam ir tiesības pieteikties uz laimestu, ir tiesīgs nepieteikties laimesta saņemšanai, nezaudējot tiesības piedalīties nākošajās vakcinācijas loterijas kārtās.  Ja dalībnieks, kuram ir tiesības pieteikties uz laimestu, neiesniedz iesniegumu noteiktajā termiņā, tad viņš zaudē tiesības saņemt konkrēto laimestu.  Nedēļas laimestu ar dalību televīzijas programmā, kurā pārraida izlozi, vai noslēguma laimestu, ar dalību televīzijas programmā, kurā pārraida izlozi, ir iespējams laimēt tikai tad, ja laimētājs vai viņa likumiskais pārstāvis vai pilnvarotā persona piedalās televīzijas programmā, kurā pārraida izlozi, uz kuru laimētājs ir uzaicināts.  Laimesta saņēmējs nepiedalās vakcinācijas loterijā tās norises turpmākajās nedēļās, izņemot dalību noslēguma lielās balvas izlozē.  Ikviens **seniors** piedalās arī nedēļas izlozē un izlozē ar dalību televīzijas studijā un noslēguma laimesta izlozē. Seniors, kas laimējis balvu senioriem, ir tiesīgs šajā pašā nedēļā saņemt arī jebkuru citu balvu, ko viņš šajā nedēļā ir laimējis. Seniors, kas laimējis laimestu senioriem, nepiedalās nākošajās nedēļās senioru un pārējo laimestu izlozēs, izņemot noslēguma lielās balvas izlozi.  Laimesta saņēmējs ir tiesīgs saņemt laimestu tikai pēc šajā likumā noteikto prasību izpildes un šajā likumā noteiktajā kārtībā un apmērā.  Ikviens **seniors** piedalās arī nedēļas izlozē un izlozē ar dalību televīzijas studijā un noslēguma laimesta izlozē. Seniors, kas laimējis balvu senioriem, ir tiesīgs šajā pašā nedēļā saņemt arī jebkuru citu balvu, ko viņš šajā nedēļā ir laimējis. Seniors, kas laimējis laimestu senioriem, nepiedalās nākošajās nedēļās senioru un pārējo laimestu izlozēs, izņemot noslēguma lielās balvas izlozi.  Laimesta saņēmējs ir tiesīgs saņemt laimestu tikai pēc šajā likumā noteikto prasību izpildes un šajā likumā noteiktajā kārtībā un apmērā.  Laimesti tiek **izmaksāti**, izmantojot **bezskaidras** naudas norēķinus 10 **darba dienu** laikā no izlozes rezultātu apstiprināšanas uz norādīto laimētāja konta numuru. Laimestus izmaksā Nacionālais veselības dienests.  Laimesti, kas **izmaksāt**i saskaņā ar šo likumu, netiek **ietverti** gada apliekamajā ienākumā un netiek aplikti ar iedzīvotāju ienākuma nodokli.  Saskaņā ar likuma “Par iedzīvotāju ienākuma nodokli” 19.panta otro daļu gada ienākumu deklarācijā tiek uzrādīti visi maksātāja taksācijas periodā (kalendāra gadā) gūtie ienākumi, arī ar iedzīvotāju ienākuma nodokli neapliekamie ienākumi, ja to kopējā summa pārsniedz 10 000 *euro* gadā, izņemot atsevišķus likuma “Par iedzīvotāju ienākuma nodokli” 19.panta otrajā minētos ienākumus.  Tādējādi, ja fiziskā persona saņem ar iedzīvotāju ienākuma nodokli neapliekamu ienākumu, kas pārsniedz 10 000 *euro* gadā, tai ir jāiesniedz Valsts ieņēmumu dienestā gada ienākumu deklarācija un minētais ienākums jādeklarē.  Turklāt saskaņā ar iedzīvotāju ienākuma nodokli regulējošiem normatīvajiem aktiem ienākuma izmaksātājam, izmaksājot fiziskajai personai ar iedzīvotāju ienākuma nodokli neapliekamu ienākumu, ir jāiesniedz Valsts ieņēmumu dienestā paziņojums par fiziskajai personai izmaksātajām summām.  Tādējādi Nacionālais veselības dienests par fiziskajai personai izmaksāto laimestu sniegs informāciju Valsts ieņēmumu dienestam likumā “Par iedzīvotāju ienākuma nodokli” noteiktajā kārtībā. Savukārt laimesta saņēmējam būs jāsniedz Valsts ieņēmumu dienestā gada ienākumu deklarācija likumā “Par iedzīvotāju ienākuma nodokli” noteiktajā kārtībā.  Nacionālais veselības dienests informēlaimētāju, kas tiek uzaicināts pieteikties uz šādu laimestu, ka šāda laimesta saņēmējam ir pienākums iesniegt Valsts ieņēmumu dienestam gada ienākumu deklarāciju.  Laimesta saņēmējs normatīvajos aktos noteiktajā kārtībā atlīdzina jebkādus pamatotus zaudējumus, kas radušies, ja laimests saņemts maldināšanas rezultātā.  Dalībnieku, viņu likumisko pārstāvju un pilnvaroto personu savstarpējie strīdi par pieteikšanos uz laimestu un laimestu saņemšanu risināmi saskaņā ar **Civillikumu.**  Likumprojekts nosaka, ka vakcinācijas loterijas ilgums ir 12 nedēļas.  Pirmā izloze notiek nākošajā **otrdienā**, kas seko nedēļai, kurā likums ir stājies spēkā.  Vakcinācijas loterijas izloze, kurā nosaka dalībniekus, kuriem ir tiesības pieteikties uz nedēļas laimestiem ar dalību televīzijas programmā, nedēļas laimestiem un laimestiem senioriem notiek katras vakcinācijas loterijas norises nedēļas otrdienā plkst.10.00.  Televīzijas programma, kurā tiek pārraidīta izloze par iepriekšējās nedēļas laimētājiem, kurā starp laimētājiem tiek sadalīti šā likuma 6.panta otrajā daļā minētie laimesti, notiek nākošās nedēļas pirmdienā.  Vakcinācijas loterijas izloze, kurā nosaka dalībniekus, kuriem ir tiesības pieteikties uz noslēguma loterijas lielās balvas laimestiem, notiek vakcinācijas loterijas norises 12.nedēļas otrdienā plkst.11.00.  Noslēguma loterijas lielās balvas izloze televīzijas programmā, kurā tiek pārraidīta izloze, notiek nākošajā pirmdienā, kas seko vakcinācijas loterijas norises 12.nedēļai.  Vakcinācijas loterijā nevar piedalīties Nacionālajā veselības dienestā nodarbinātie, kuri var tieši ietekmēt vakcinācijas loterijas rezultātu, televīzijas programmas, kurā pārraida izlozi, producenti un citas iesaistītās personas, gadījuma skaitļu ģeneratora izstrādātāja un tā apakšuzņēmēju darbinieki, auditori un Valsts policijas pārstāvis, kuri nodrošina konkrētās izlozes procesa uzraudzību.  Norādītās iestādes un uzņēmumi ne vēlāk kā 10 stundas pirms gadījuma skaitļu izlozes sniedz Nacionālajam veselības dienestam informāciju (norādot vārdu, uzvārdu un personas kodu) par personām, kuras saskaņā ar šā panta pirmajā daļā norādīto nevar piedalīties loterijā. Minētā informācija par šīm personām nepieciešamības gadījumā tiek aktualizēta. |
| 3. | Projekta izstrādē iesaistītās institūcijas un publiskās personas kapitālsabiedrības | Veselības ministrija un Nacionālais veselības dienests |
| 4. | Cita informācija | Vakcinācija loterija nav uzskatāma par azartspēli vai izlozi Azartspēļu un izložu likuma izpratnē, kā arī par preču un pakalpojumu loteriju Preču un pakalpojumu loteriju likuma izpratnē, jo, kā izriet no Azartspēļu un izložu likuma 1.panta 1.punktā noteiktā, azartspēle – spēle, kurā fiziskā persona, iemaksājot dalības likmi, var iegūt laimestu, kas pilnīgi vai daļēji ir atkarīgs no veiksmes gadījuma vai apstākļiem, kuri iepriekš nav zināmi. Par azartspēli nav uzskatāma tāda spēle spēļu automātā, kurā vienīgais laimests ir bezmaksas spēle šajā spēļu automātā, kā arī spēle spēļu automātā ar mantiska rakstura laimestu (izņemot laimestu naudā), kura vērtība nav lielāka par 15 *euro* un šā likuma 1.panta 7.punktā noteiktā izloze vai loterija spēle, kurai ir laimes līguma raksturs un kurā tās dalībnieka iegūtajam laimestam pilnīgi vai daļēji ir gadījuma raksturs, attiecīgi azartspēlē piedalīties var iemaksājot dalības likmi, izlozei ir laimes līguma raksturs, kurā tās dalībnieka iegūtajam laimestam pilnīgi vai daļēji ir gadījuma raksturs.  Vakcinācijas loterija nav uzskatāma par azartspēli vai izlozi Azartspēļu un izložu likuma izpratnē, jo spēlētājam, lai piedalītos vakcinācija loterijā, nav nepieciešams maksāt dalības maksu kā to nosaka Azartspēļu un izložu likuma 57.pants, savukārt, Nacionālā veselības dienesta rīcībā esošie dati apliecina, ka persona vakcinācijas nodrošināšanai ir saņēmusi vismaz vienu vakcīnu, un apliecina veikto darbību un nodrošina piedalīšanos loterijā. Nacionālā veselības dienesta datu uzskaites sistēmā esošie dati par konkrētās personas (dalībnieka) vakcinācijas faktu neatbilst Azartspēļu un izložu likuma 72.panta prasībām, kas nosaka kādai informācijai jābūt norādītai uz izlozes biļetēm un kuponiem. Vakcinācijas izloze nav uzskatāma par preču un pakalpojumu loteriju Preču un pakalpojumu loteriju likuma izpratnē, jo 1.panta 3.punktā ir noteikts, ka loterijas dalībnieks ir persona, kas pērk preci vai noslēdz pakalpojuma līgumu un veic loterijas noteikumos paredzētās darbības, lai pretendētu uz laimesta iegūšanu.  Tāpat Vakcinācijas loterija neatbilst preču un pakalpojumu loterijas pazīmēm, viena no kurām nosaka, ka loterijas organizētājs ir persona, kurai preču ražotājs, izplatītājs, pārdevējs vai pakalpojumu sniedzējs ir deleģējis tiesības organizēt preču vai pakalpojumu loteriju. Rezultātā Vakcinācijas loterijas organizēšanas mērķis atšķiras no preču un pakalpojumu loterijas organizēšanas mērķa, t.i., vakcinācijas loterija tās dalībniekam nerada papildus izmaksas un/vai neuzliek par pienākumu iegādāties kādu konkrētu preci un/vai pakalpojumu, bet gan aicina izdarīt izvēli par labu valsts apmaksāta veselības aprūpes pakalpojuma saņemšanai, tādējādi veicinot brīvprātīgu izpildi.  Vakcinācijas loterija nav uzskatāma arī par čeku loteriju Čeku loterijas likuma izpratnē, jo nav saistīta ar pakalpojuma sniedzēja izdota dokumenta uzrādīšanu.  **Likumprojekta virzība ir steidzama,** jo nepieciešams nodrošināt likumprojekta izskatīšanu Ministru kabinetā un Saeimā, lai uzsāktu vakcinācijas loterijas norisi. Vienlaikus jāparedz samērīgs laiks arī līguma par norises atspoguļošanu televīzijā noslēgšanai ar Nacionālo elektronisko plašsaziņas līdzekļu padomi (NEPLP) vai Sabiedrisko elektronisko plašsaziņas līdzekļu padomi (SEPLP) un VSIA "Latvijas Televīzija" par loterijas norises atspoguļošanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras piedalās vakcinācijas loterijā atbilstoši šajā likumā norādītajiem noteikumiem, veikušas Latvijas Republikā vakcināciju pret Covid-19 infekciju vismaz ar vienu poti un par kurām dati par veikto vakcināciju ievadīti Vakcinācijas informācijas sistēmā Vienotais vakcinācijas tīkls (ViVaT) vismaz 48 stundas līdz kārtējās izlozes sākumam.  Visi Latvijas iedzīvotāji, kuri nav izdarījuši izvēli par labu vakcinācijai pret Covid-19 infekciju, pamudinot veikt vakcināciju  Nacionālā veselības dienesta kā vakcinācijas loterijas organizētāja darbinieki.  Personas kuras **nevar piedalīties** vakcinācijas loterijā: personas, kuras var tieši ietekmēt vakcinācijas loterijas rezultātu – Nacionālajā veselības dienestā nodarbinātie, televīzijas izlozes raidījuma producenti un citas iesaistītās personas, gadījuma skaitļu ģeneratora izstrādātāja un tā apakšuzņēmēju darbinieki, auditori un Valsts policijas pārstāvis, kuri nodrošina konkrētās izlozes procesa uzraudzību.  Nacionālā veselības dienestā nodarbinātos, kuriem nav tiesības būt par vakcinācijas loterijas dalībnieku, jo ir tieši iesaistīti vakcinācijas loterijas skaitļu atlasē, kurā noskaidro dalībniekus, ņemot vērā viņu konkrētos pienākumus, un varētu būt iespēja ietekmēt atlases rezultātu, nosaka ar Nacionālā veselības dienesta rīkojumu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam ir pozitīva ietekme uz tautsaimniecību. Ar vakcinācijas loteriju tiek pamudināts veikt vakcināciju Latvijas Republikā, kļūt par vakcinācijas loterijas dalībnieku. Plānots, ka rezultātā tiks būtiski sekmēta vakcinācijas kopējā aptvere, kas mazinās slimības izplatību, un tādējādi tiks novērsti ierobežojumi, kas bremzē tautsaimniecību, līdz ar to būs pozitīvs rezultāts tautsaimniecībai kopumā visās nozarēs.  Likumprojekts nodrošina Latvijā vakcinētām fiziskām personām vienlīdzīgas tiesības un iespējas, jo nenosaka ierobežojumus dalībai loterijā nevienai no Latvijā vakcinēto personu grupām.  Likumprojekts nerada papildu administratīvo slogu, dalība vakcinācijas loterijā ir automātiska, bet pieteikšanās laimesta saņemšanai ir brīvprātīgs pasākums.  Laimesti, kas izmaksāti saskaņā ar šo likumu, netiek ietverti gada apliekamajā ienākumā un netiek aplikti ar iedzīvotāju ienākuma nodokli.  Laimestu izmaksu veiks Nacionālais veselības dienests bezskaidras naudas norēķinu veidā uz norādīto laimētāja kontu.  Personām, kuru laimesti pārsniegs 10 000 *euro,* ir jādeklarē minētie ienākumi, iesniedzot Valsts ieņēmumu dienestam gada ienākumu deklarāciju.  Nacionālais veselības dienests informēsdalībnieku, kas tiek uzaicināts pieteikties uz šādu laimestu, ka laimesta saņēmējam, kuram laimesta apmērs pārsniegs 10 000 *euro*, ir pienākums iesniegt Valsts ieņēmumu dienestam gada ienākumu deklarāciju. Šī spēkā esošā prasība par gada ienākumu deklarācijas iesniegšanu nav uzskatāma par papildus administratīvo slogu. |
| 3. | Administratīvo izmaksu monetārs novērtējums | Nodokļu maksātājam administratīvās izmaksas netiks radītas neradīs. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2023. gadam | izmaiņas, salīdzi-  not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 218 078 | 0 | 0 | 0 | 0 | 0 |
| 2.1. valsts pamatbudžets | 0 | 1 218 078 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 218 078 | 0 | 0 | 0 | 0 | 0 |
| 3.1. valsts pamatbudžets | 0 | -1 218 078 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 218 078 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu Vakcinācijas loterijas norisi, ir nepieciešams papildus finansējums ne vairāk kā 1 218 078 *euro* apmērā paredzētajam izlozes naudas balvu fondam un loterijas organizatoriskajām izmaksām.  Detalizēti aprēķini papildus nepieciešamajam finansējumam Vakcinācijas loterijas nodrošināšanai anotācijas pielikumā.  Papildus nepieciešamais finansējums izlozes naudas balvu fondam – 720 000 *euro* (anotācijas 1.1.pielikums).  Papildus nepieciešamais finansējums loterijas organizatoriskajām izmaksām – 498 078 *euro*:   1. Izlozes IT sistēmas izstrāde – 98 083 *euro* (anotācijas 1.2.pielikums). Vakcinācijas izlozes organizēšanai un administrēšanai tiks izstrādāta programmatūra, kura ģenerē skaitļus un to secību pēc nejaušības principa, kas tiek izmantota laimētāju noteikšanai; 2. Izlozes atspoguļošana Latvijas Televīzijā – 299 995 *euro* (anotācijas 1.3.pielikums). Vakcinācijas izlozes norises atspoguļojumu paredzēts nodrošināt sadarbībā ar medijiem, nodrošinot TV raidījumu/šovu tiešraidi, radio ēteru un atspoguļojumu interneta platformā; 3. Publicitātes kampaņas organizēšana – 51 000 *euro* (anotācijas 1.4.pielikums). Lai Nacionālā veselības dienesta organizētā īstermiņa vakcinācijas izloze, kurā piedalās visi Latvijas iedzīvotāji, kuri uz izlozes balvu izlozes brīdi ir veikuši vismaz vienu vakcīnas reizi pret Covid-19 vīrusu, sasniegtu maksimāli plašu publicitāti un par tās norisi būtu informēta visa sabiedrība, tādējādi “aizsniedzot” šaubīgos un mudinot viņus uz ātrāku lēmuma pieņemšanu, plānots izvērst vakcinācijas izlozes publicitātes kampaņu. Tā plānota sadarbībā ar sabiedrisko attiecību pakalpojumu sniedzējiem, kas sniegtu atbalstu izlozes publicitātes nodrošināšanā - izstrādātu izlozes komunikācijas radošo risinājumu, stratēģiju un vadlīnijas, gatavotu ar izlozes norisi saistītu informāciju publikācijām visos mediju kanālos un sniegtu citus sabiedrisko attiecību pakalpojumus, ieskaitot preses konferences, atkarībā no izlozes norises gaitas. 4. Auditoru pakalpojums, kas nodrošina izlozes programmatūras atbilstību – 49 000 *euro* (anotācijas 1.5.pielikums).   Izlozes organizatoriskās izmaksas ietver izlozes IT sistēmas izstrādi, raidījuma producēšanu un izlozes atspoguļošanu Latvijas Televīzijā, kā arī publicitātes kampaņas organizēšanu. ViVaT sistēmas uzturēšanas ietvaros tiks iekļauts papildinājums datu nodošanai izlozes vajadzībām, līdz ar to IT sistēma tiks izstrādāta esošās sistēmas ietvaros un iepirkuma organizēšana sistēmas nodrošināšanai nav nepieciešams veikt. Publicitātes kampaņai un auditoru pakalpojumam, tiks organizēti iepirkumi, lai noteiktu atbilstošāko un saimnieciski izdevīgāko pretendentu. Savukārt par raidījumu producēšanu un izlozes atspoguļošanu tiks slēgta vienošanās ar Latvijas Sabiedrisko mediju Latvijas Televīzija, kur papildus nepieciešamā finansējuma aprēķins balstīts līdzvērtīgu raidījumu producēšanas izmaksās.  Izmaksas ir noteiktas indikatīvi un gala summa var mainīties, ņemot vērā faktisko situāciju.  Veselības ministrijas izdevumus vakcinācijas loterijas norisei (naudas balvu fondam un loterijas organizatoriskajām izmaksām) ne vairāk kā 1 218 078 *euro* apmērā 2021.gadā segt no valsts budžeta programmas 02.00.00 "Līdzekļi neparedzētiem gadījumiem".  Pēc likumprojekta izsludināšanas tiks iesniegts Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kurš paredzēs Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu ne vairāk kā 1 218 078 *euro* apmērā, lai nodrošinātu Vakcinācijas loterijas izlozes naudas balvu fondu un loterijas organizatoriskās izmaksas. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | | | |
| 8. Cita informācija |  | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tiks sagatavoti grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatībass ierobežošanai”, lai paplašinātu IX2.nodaļā “Vakcinācijas informācijas sistēma” noteikto Vakcinācijas informācijas sistēmas (Vienotais vakcinācijas tīkla (ViVaT)) ir valsts informācijas sistēmas, kuras pārzinis ir Nacionālais veselības dienests, datu izmantošanas mērķi.  Atbildīgā ministrija Veselības ministrija. Projekts tiks sagatavots līdz vakcinācijas loterijas norises uzsākšanai. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts šo jomu neskar. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.  Likumprojekts nosaka uzdevumu Nacionālajam veselības dienestam organizēt īstermiņa Vakcinācijas loteriju.  Likumprojekta izpilde tiks nodrošināta Nacionālā veselības dienesta piešķirto cilvēkresursu ietvaros.  Papildus cilvēkresursi nav nepieciešami. |
| 3. | Cita informācija | Nav |

Veselības ministrs D. Pavļuts

Vīza: Valsts sekretāre I. Dreika

I. Brūvere, 67876061

Ieva.Bruvere@vm.gov.lv

L.Ābola, 67876029

Liene.Abola@vm.gov.lv

S.Kundzāns, 67043759

Sandris.Kundzans@vmnvd.gov.lv

1. <https://www.ecdc.europa.eu/en/publications-data/threat-assessment-emergence-and-impact-sars-cov-2-delta-variant> [↑](#footnote-ref-1)
2. https://www.spkc.gov.lv/lv/covid-19-statistika [↑](#footnote-ref-2)